CELEX: 62008CO0039
Language: fi
Date: 2009-02-12
Title: Yhteisöjen tuomioistuimen määräys (kuudes jaosto) 12 päivänä helmikuuta 2009.#Bild digital GmbH & Co. KG, aiemmin Bild.T-Online.de AG & Co. KG (C-39/08) ja ZVS Zeitungsvertrieb Stuttgart GmbH (C-43/08) vastaan Präsident des Deutschen Patent- und Markenamts.#Ennakkoratkaisupyyntö: Bundespatentgericht - Saksa.#Työjärjestyksen 104 artiklan 3 kohdan ensimmäinen alakohta - Direktiivi 89/104/ETY - Tavaramerkin rekisteröimistä koskevat hakemukset - Tapauskohtainen tutkiminen - Aikaisempien päätösten jättäminen huomioon ottamatta - Tutkittavaksi ottamisen edellytysten selvä puuttuminen.#Yhdistetyt asiat C-39/08 ja C-43/08.

Yhteisöjen tuomioistuimen määräys (kuudes jaosto) 12.2.2009 – Bild digital ja ZVS Zeitungsvertrieb Stuttgart vastaan Präsident
            des Deutschen Patent- und Markenamts
      (yhdistetyt asiat C‑39/08 ja C-43/08)
      Työjärjestyksen 104 artiklan 3 kohdan ensimmäinen alakohta – Direktiivi 89/104/ETY – Tavaramerkin rekisteröimistä koskevat hakemukset – Tapauskohtainen tutkiminen – Aikaisempien päätösten jättäminen huomioon ottamatta – Tutkittavaksi ottamisen edellytysten selvä puuttuminen
      Jäsenvaltioiden lainsäädännön lähentäminen – Tavaramerkit – Direktiivi 89/104 – Rekisteröinnin epääminen ja mitättömyys – Tavaramerkin aikaisempi rekisteröinti joissakin jäsenvaltioissa – Vaikutus (Neuvoston direktiivin 89/104 3 artiklan 1 kohdan b ja c alakohta) (ks. 19 kohta)
      Aihe 
      
         
               Ennakkoratkaisupyyntö – Bundespatentgericht (Saksa) – Jäsenvaltioiden tavaramerkkilainsäädännön lähentämisestä 21.12.1988
                  annetun ensimmäisen neuvoston direktiivin 89/104/ETY (EYVL L 40, s. 1) 3 artiklan tulkinta – Tavaramerkin rekisteröintiä koskevien
                  hakemusten tapauskohtainen tutkiminen ottamatta huomioon samankaltaisissa tilanteissa tehtyjä aikaisempia päätöksiä – Tavaramerkin
                  rekisteröinnin epääminen hakijalta, joka on vastaavien tavaramerkkien sarjan haltija
               
            Ratkaisu 
      Jäsenvaltion toimivaltaisen viranomaisen, jota pyydetään lausumaan tavaramerkin rekisteröintiä koskevasta hakemuksesta, ei
         ole sivuutettava jäsenvaltioiden tavaramerkkilainsäädännön lähentämisestä 21.12.1988 annetun neuvoston direktiivin 89/104/ETY,
         sellaisena kuin se on muutettuna 19.12.1991 tehdyllä neuvoston päätöksellä 92/10/ETY, 3 artiklan 1 kohdan b ja c alakohdassa
         mainittuja rekisteröinnin hylkäysperusteita ja hyväksyttävä hakemusta sillä perusteella, että merkki, jonka rekisteröintiä
         tavaramerkiksi on haettu, on sama tai vastaavanlainen kuin merkki, jonka rekisteröinnin tavaramerkiksi se on jo hyväksynyt
         samoja tai samanlaisia tavaroita tai palveluja varten.